VS001325
Datum: 1987-05-16T02:00:00.000+02:00
datum_sodbe_i_stopnje: 2003-05-15T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 9000000 SIT
opombe: II Ips 507/2004. Revizijo sta vložili tožeča in tožena stranka. Reviziji tožeče stranke je bilo delno ugodeno glede zamudnih obresti, v ostalem je bila revizija tožeče stranke, revizija tožene stranke pa v celoti zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Sopotnik v prometni nesreči.

Poškodba

Vdrtje levega očesnega zrkla, gnojno vnetje desnega solznega mešička, prelom desne očnice, dvoslike desnega očesa, brazgotine obeh roženic po vrezninah, raztrganina jeter, raztrganina desne prepone, prelom desnih reber, izliv krvi v desno pljučno votlino, odprt prelom druge do četrte leve dlančnice, obojestranska pljučnica, oteklina področja pod glasilkami, delni izpah desne glasilke, šok zaradi izkrvavitve, popoškodbena Sudeckova bolezen levice, pretres in udarnina možganov, popoškodbeni sindrom, poškodbe malih možganov in psihoorganski popoškodbeni sindrom lažje stopnje.

## Telesne bolečine

2000000 SIT Hude 10 dni, občasne hude 10 dni, srednje hude 14 dni, občasne srednje hude 3 tedne, lahke 2 meseca, občasne lahke 3 mesece. 7 dni močan glavobol, 3 tedne drednje močan glavobol, ki je večkrat prešel v hud glavobol, 1 mesec srednje hud glavobol, 3 mesece lažji glavobol z občasnimi srednje močnimi glavoboli, ki se bo občasno pojavljal kot trajna posledica.

#### Hospitalizacija

3 mesece; 12 dni nezavesten; večkratno bolnišnično zdravljenje; več operacij, tudi plastičnih.

#### Ambulantno zdravljenje

Številni pregledi.

#### Rehabilitacija

Obsežne fizioterapije; zdravilišča.

#### Nevšečnosti med zdravljenjem

Bolniški stalež je trajal do invalidske upokojitve (2 leti in pol).

## Strah

Ni bil predmet sodnega postopka.

## Zmanjšanje življenjske aktivnosti

7000000 SIT 45-odstotno zmanjšana kapaciteta pljuč, ki tožniku onemogoča fizične dejavnosti, hitrejšo hojo, vzpenjanje po stopnicah, zasoplost. Prizadeta je gibljivost levega zapestja in gibljivost štirih prstov levice, zmanjšana je groba moč levice, zmanjšana je sposobnost držanja težkih predmetov, oslabeli so fini prijemi, upočasnjeni in nepopolni so koordinacijski gibi. Postkomocionalni sindrom, motnje potence, apetita, spanca, spomina in čustvovanja, opazno je psevdonevrastensko vedenje, življenjska aktivnost je bistveno zreducirana, neadekvatnost in invalidnost se bosta sčasoma še povečali, onemogočena je ponovna poroka, motnje motorike in ravnotesžja pa onemogočajo opravila, ki zahtevajo precizne gibe. Trajna okvara desnega očesa s solzenjem in dvoslikami. Ne zmore delati, muči ga vrtoglavica in dušenje, slabo se počuti in je osamljen, da se mu včasih še pogovarjati ne da, z gospodinjstvom ga oskrbuje svakinja, na sprehode si upa le v bratovem spremstvu, občasno jemlje zdravila proti glavobolom in za spanje, veliko pozablja, ne more gledati televizije, ne čuti se zmožnega biti mož.

## Skaženost

Ni bila predmet sodnega postopka.

---

ZOR člen 200, 203